[{"text_idx": "#000000", "text": "Esperanto mojosas g\u0302uste c\u0302ar g\u0302i ebligas kontakton al homoj, kiujn vi neniam povintus renkonti sen g\u0302ia helpo."}, {"text_idx": "#000001", "text": "Tial esperantistoj en la tuta mondo kutimas organizi C\u0302iajn renkontig\u0302ojn, c\u0302u neformalaj, c\u0302u solenaj, sed ja c\u0302iam celantaj al reciproka konatig\u0302o."}, {"text_idx": "#000002", "text": "La plej ampleksa Esperanto-renkontig\u0302o tutmonde estas Universala Kongreso de Esperanto, kiu okazas c\u0302iujare en malsama lando, fine de julio, kaj kiun partoprenas plurmiloj da homoj. G\u0302ia programo enhavas universitatnivelajn prelegojn, kunsidojn de fakaj asocioj, sed ankau\u0306 amuzig\u0302on, muzikon, teatrumadon kaj (ekde la komenco de la 2000-jaroj) ampleksan porjunulan programon."}, {"text_idx": "#000003", "text": "Internacia Junulara Kongreso estas la porjunula ekvivalento de Universala Kongreso: g\u0302i okazas c\u0302iusomere en malsama lando, kutime unu semajnon antau\u0306 au\u0306 post UK, kaj g\u0302in partoprenas plurcent junuloj. Temas pri la plej internacia porjunula Esperanto-renkontig\u0302 krom amuzig\u0302o, kulturaj eventoj kaj amikumado, g\u0302ian programon konsistigas anka$ kunsidoj kaj diskutoj pri la strategioj de TEJO (Tutmonda Esperantista Junulara Organizo)."}, {"text_idx": "#000004", "text": "IJS estas la renkontig\u0302o organizita c\u0302iujare fare de la Hungara Esperantista Junularo (HEJ), somore, c\u0302iam en malsama loko, kutime julie au\u0306 au\u0306guste. Ne maltrafindas por c\u0302iuj someremuoj: krom la gustumadoj je apartaj hungaraj vinoj, la plej interesa kaj tradicia parto de tiu c\u0302iu evento estas la akvobatalo, urbocentra batalo per akvopistoloj!"}, {"text_idx": "#000005", "text": "Unu el la c\u0302efaj someraj arang\u0302oj kaj muzikaj eventoj, FESTO estas festivalo por tendejemuloj kiuj amas e-muzikon. Organizita c\u0302iujare en malsama loko de Francujo au\u0306 Belgujo, prezentas la plej ampleksan koncertan programon de koncertoj de internaciaj grupoj, kaj esperantistaj kaj neesperantistaj."}, {"text_idx": "#000009", "text": "Kiel jam dirite, la c\u0302efa junulara itala arang\u0302o estas la Itala Junulara Festivalo, organizita c\u0302iujare de nia asocio."}, {"text_idx": "#000010", "text": "Sed la itala scenejo multe plej eventoric\u0302as, kun pluraj eventoj kiuj okazas en diversaj periodoj."}, {"text_idx": "#000012", "text": "La Itala Kongreso de Esperanto estas la plej grava itala e-arang\u0302o por plenkreskuloj. Tre konata, estas unu el la c\u0302efaj esperantaj someraj kongresoj kaj c\u0302iujare g\u0302i okazas en malsama loko. Tre ofte la lokaj administrejoj, kaj aldone ankau\u0306 famaj politikistoj kaj kleruloj, partoprenas kaj aldonas siajn kontribuojn lau\u0306 la jara temo."}, {"text_idx": "#000013", "text": "Por la italaj gejunuloj estas pluraj stipendioj kiuj faciligas la senpagan au\u0306 rabatitan partoprenon."}, {"text_idx": "#000014", "text": "Montara Junulara Semajnfino estas montara arang\u0302o okazigita unuafoje de Itala Esperantista Junularo dum majo 2009, en la montaroj inter la norditalia regiono Piemonto kaj Svisio, kaj ekde tiam c\u0302iujara."}, {"text_idx": "#000015", "text": "La arang\u0302o estis komence elpensita post la nuligo de la tiujara Internacia Junulara Festivalo pro la tertremo en Abruco, sed dau\u0306rigas la longan tradicion de esperantistaj montgrimpaj eventoj jam multfoje organizitaj en la Alpoj (kaj ne nur)."}, {"text_idx": "#000016", "text": "Malkiel la kutimaj arang\u0302oj, MJS ne havas programon: g\u0302i simple estas okazo por renkontig\u0302i inter geamikoj, en sendependa, internacia esperanta medio, kaj pasigi kune semajnfino tra la montoj, promenante kaj malstrec\u0302ig\u0302ante."}]